Číslo: 85/2021

**SPRÁVA**

**o výchovno-vzdelávacej činnosti, jej výsledkoch a podmienkach**

**za školský rok 2020/2021**

***1. Prerokovanie v pedagogickej rade***

Správa o výchovno-vzdelávacej činnosti, jej výsledkoch a podmienkach za školský rok 2020/2021 bola prerokovaná v pedagogickej rade dňa 30.9.2021.

Ing. Petra Nováková, DiS.art.,PhD.

podpis riaditeľky školy

***2. Prerokovanie v Rade školy***

Správu o výchovno-vzdelávacej činnosti, jej výsledkoch a podmienkach za školský rok

2020/2021 prerokovala Rada školy dňa 1.10.2021.

Rada školy odporúča zriaďovateľovi Mgr. Jánovi Sirotkovi predloženú správu schváliť.

Mgr. art. Renáta Obertová

podpis predsedu Rady školy

***3. Stanovisko zriaďovateľa***

Mgr. Ján Sirotka – zriaďovateľ

a) **schvaľuje**

b) **neschvaľuje**

predkladanú Správu o výchovno-vzdelávacej činnosti, jej výsledkoch a podmienkach za školský rok 2020/2021.

V Žiline dňa .....................................

Mgr. Ján Sirotka

 podpis zriaďovateľa

***Východiská a podklady:***

1. Vyhláška Ministerstva školstva, vedy, výskumu a športu SR č. 435/2020 z 1.1.2021 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení.
2. Metodické usmernenie MŠ SR č. 10/2006-R k vyhláške MŠ SR č. 9/2005.
3. Koncepcia školy.
4. Školský vzdelávací program /ŠkVP/ nadväzujúci na štátny vzdelávací program /ŠVP/ platný od 1.septembra 2015 a jeho následná inovácia zo dňa 9.2.2018 platná od 1.septembra 2018.
5. Informácie o činnosti Rady školy pri SZUŠ.
6. Prehľad podujatí, súťaží a ďalšej činnosti SZUŠ v školskom roku 2020/2021.
7. Správa predmetovej komisie počas mimoriadnej situácie v šk. roku 2020/2021.

Vypracovala: Ing. Petra Nováková, DiS.art.,PhD.

**SPRÁVA**

**o výchovno-vzdelávacej činnosti, jej výsledkoch a podmienkach**

**za školský rok 2020/2021**

**Základné údaje o škole**

1. ***Identifikačné údaje***

Názov školy: Súkromná základná umelecká škola

Adresa školy: Ružová 1637, 010 01 Žilina

Internetová adresa školy: zilina.umeleckaskola.sk

Elokované pracovisko: ZŠ Limbová 30, 010 07 Žilina

E-mailová adresa školy: zilina@umeleckaskola.sk

Údaje o zriaďovateľovi: Mgr. Ján Sirotka, Mierová 26, 821 05 Bratislava

Telefón zriaďovateľa: 0905 603 049

e-mail zriaďovateľa: sirotka@umeleckaskola.sk

1. ***Vedúci zamestnanci školy, ich funkcie a kontakty***

Riaditeľka školy: Ing. Petra Nováková, DiS.art., PhD.

Telefón riaditeľky: 0915 742 478

e-mail riaditeľky: petra.novakova@umeleckaskola.sk

1. ***Údaje o Rade školy***

Rada školy bola ustanovená dňa 11.11.2015 v zmysle § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

Členovia Rady školy od 30.9.2020:

1. Mgr. art. Renáta Obertová – zvolená za pedagogických pracovníkov, predseda Rady školy

2. Sabína Martinková – zvolená za nepedagogických pracovníkov, člen Rady školy

3. Andrea Leščáková – delegovaná za zriaďovateľa, člen Rady školy

4. Eva Planková – zvolená za rodičov, člen Rady školy

5. Ing. Andrea Čorejová – zvolená za rodičov, člen Rady školy

Následne od 22.3.2021 Rada školy pracovala v zložení:

1. Mgr. art. Renáta Obertová – zvolená za pedagogických pracovníkov, predseda Rady školy

2. Sabina Martinková – zvolená za nepedagogických pracovníkov, člen Rady školy

3. Ing. Emília Madudová, PhD. – delegovaná za zriaďovateľa, člen Rady školy

4. Eva Planková – zvolená za rodičov, podpredseda Rady školy

5. Ing. Andrea Čorejová – zvolená za rodičov, člen Rady školy

Činnosť Rady školy za školský rok 2020/2021

Rada školy sa v školskom roku 2020/2021 stretla 3-krát, z toho 2x prezenčne a 1x dištančne. Na svojich zasadnutiach sa zaoberala úlohami, ktoré jej vyplývajú z platnej legislatívy.

*September 2020 - 19.zasadnutie RŠ dňa 30.9.2020:*

* Správa o výchovno-vzdelávacej činnosti, jej výsledkoch a podmienkach školy za šk. rok 2019/2020,
* Koncepčný zámer rozvoja školy na 2 roky,
* Plán činnosti na šk. rok 2020/2021,
* Plán profesijného rozvoja (KV) PZ v šk. roku 2020/2021,
* Plán zasadnutí Rady školy na rok 2021,
* Informácie k výsledkom volieb riaditeľa SZUŠ.

*Marec 2021 – 20.zasadnutie RŠ (per rollam) dňa 22.3.2021:*

* Návrh rozpočtu školy na rok 2021,
* Návrh na počty žiakov do 1.ročníka pre budúci šk. rok,
* Výsledky výchovno-vzdelávacej práce, informácie o aktivitách umeleckých odborov za uplynulé obdobie a oboznámenie o ich plánovaných aktivitách,
* Oboznámenie so študijnými odbormi pre šk. rok 2021/2022 a plánovanou zmenou v sieti,
* Informácia o termínoch prijímacích skúšok pre šk. rok 2021/2022,
* Prerokovanie školných poplatkov v šk. roku 2021/2022,
* Možnosti žiadania grantových dotácií,
* Výročná správa Rady školy.

*Jún 2021 – 21.zasadnutie RŠ dňa 28.6.2021:*

* Informácia o pedogogicko-organizačnom zabezpečení výchovno-vzdelávacieho procesu, organizácia nasledovného školského roka 2021/2022,
* Návrh školského vzdelávacieho programu,
* Informácia o využití priestorov školy počas prázdnin, možnosti využitia počas šk. roka mimo vyučovacieho času,
* Informácie o vyučovaní počas mimoriadnej situácie spôsobenej vírusom COVID-19,
* Informácie o obnovení vyučovania, správa predmetovej komisie.
1. ***Činnosť poradných orgánov školy***

Pedagogická rada zasadala podľa vopred schváleného plánu a vyjadrovala sa ku všetkým úlohám školy a k rozhodnutiam riaditeľky, k ŠkVP, k organizácii školského roka, klasifikácii a hodnoteniu žiakov, ku komisionálnym a záverečným skúškam, k školskému poriadku, k hodnoteniu výchovno-vzdelávacích výsledkov, k plánu profesijného rozvoja pedagogických zamestnancov,...

Pedagogická rada sa v uplynulom školskom roku stretávala raz mesačne, okrem apríla 2021, pričom od novembra 2020 do marca 2021 sa pedagogická rada stretávala on-line prostredníctvom aplikácie zoom.us.

*V septembri 2020 dňa 30.9.2020* PR prerokovala a bola oboznámená:

- s aktuálnymi Rozhodnutiami Ministerstva školstva, vedy, výskumu a športu SR, poučená o protiepidemiologických opatreniach dodržiavaných v SZUŠ a na EP Limbová, o Dodatku k prevádzkovému poriadku SZUŠ.

- s výsledkami Dodatočných prijímacích pohovorov SZUŠ,

- o zvolenom členovi za rodičov do Rady školy, posun druhého v poradí z marcových volieb,

- prerokovala Správu o výchovno-vzdelávacej činnosti, jej výsledkoch a podmienkach školy za šk. rok 2019/2020,

- prerokovala Koncepčný zámer rozvoja školy na 2 roky,

- prerokovala Plán činnosti na šk. rok 2020/2021,

- prerokovala Plán profesijného rozvoja pedagógov na šk. rok 2020/2021,

- prerokovala Plán vnútroškolskej kotroly.

*V októbri 2020* *dňa 12.10.2020* PR sa zaoberala:

- Rozhodnutím Ministerstva školstva, vedy, výskumu a športu SR z 11.10.2020-prerušenie skupinovej výuky v ZUŠ do odvolania,

- Kompletizáciou pedagogickej dokumentácie, prácami v aScAgende.

*V novembri 2020 dňa 10.11.2021* (on-line) sa PR zaoberala:

- postrehmi, skúsenosťami s dištančnou výučbou, on-line výučbou,

- kompletizáciou pedagogickej dokumentácie, prácami v aScAgende,

- presunom predstavenia školy na 5.6.2021,

- tipmi na webináre, live stream-y,...

*V decembri 2020 dňa 14.12.2021* (on-line) PR sa zaoberala:

- referovaním o dištančnej výučbe, on-line výučbe,

- prácami na pedagogickej dokumentácii,

- zorganizovaním stretnutí s deťmi a rodičmi a podarovaním medovníčkov – 16.12.2020,

- pokračovaním aktualizačného vzdelávania,

- Platbami školného-upozornením neplatičov,

 - Inventarizáciou 2020,

- diskusiou ku ukončeniu roka s deťmi na on-line hodinách, ku výhľadom pandemickej situácie v januári,...

*V januári 2021 dňa 11.1.2021 (on-line)* PR bola oboznámená:

- s Usmernením k priebežnému hodnoteniu a celkovému hodnoteniu žiakov základných škôl v školskom roku 2020/2021 počas mimoriadnej situácie a núdzového stavu vyhláseného v súvislosti s ochorením COVID-19“ z 9.12.2020,

- odsúhlasila klasické hodnotenie známkami,

- s termínmi llasifikačnej porady, odovzdaním podkladov k nej,

- so zakúpeným novým majetkom školy,

- informovaná ku ročnému zúčtovaniu za r. 2020,

- s platbami školného-upozornením neplatičov, s podkladmi účtovníkovi p. Medveckému,

- s pokračovaním dištančnej výuky,

- s prechodom na stravovacie karty Up Slovensko, s.r.o.,

- diskutovala o letných táboroch.

*Vo februári 2021 dňa 8.2.2021 (on-line)* sa PR zaoberala:

- výsledkami klasifikačnej porady,

- informáciami ku ročnému zúčtovaniu za r. 2020,

- pokračovaním dištančnej výuky,

- spustením prezenčnej výuky HO v zameraniach hra na klavíri a na gitare od 9.2.2021,

- prerokovala Smernicu ku zabezpečeniu stravovania a k rokovaniu per rollam,

- diskutovala o záujme o prezenčnú výuku v HO, o vyučovaní v EP Limbová.

*V marci 2021 dňa 22.3.2021* (on-line) PR prerokovala a bola oboznámená:

- uzavrela polročnú klasifikáciu žiakov,

- informovala o dištančnej výuke vo všetkých odboroch predbežne do veľkonočných sviatkov,

- prerokovala a schválila Návrh rozpočtu školy na rok 2021, Návrh na počty žiakov do 1.ročníka pre šk. r. 2021/22, Návrh školných poplatkov pre šk. rok 2021/22,

- s formou ukončenia tohto šk. roka jednotlivých odborov (napr. príprava filmu z predstavenia školy, videozáznam koncertu,...)

*V apríli 2021* sa zasadnutie PR nekonalo.

*V máji 2021* *dňa 26.5.2021*  PR prerokovala a bola oboznámená:

- s Rozhodnutím Ministerstva školstva, vedy, výskumu a športu SR z 26.5.2021 – Usmernenie k priebežnému hodnoteniu a celkovému hodnoteniu žiakov základných škôl v školskom roku 2020/2021 počas mimoriadnej situácie a núdzového stavu vyhláseného v súvislosti s ochorením COVID-19,

- odsúhlasila klasifikáciu známkou,

- s pochválením p. uč. Z. Halkovej za účasť jej žiačky L. Matišíkovej na speváckej súťaži PinkSong 2021 počas dištančného vzdelávania, ktorá získala zlaté pásmo v kategórii 3B,

- s účasťou žiakov tanečného odboru na Celoštátnej prehliadke scénického tanca Umenie v tanci 12.6.2021 a jej organizáciou,

- o získaní grantovej podpory zo strany Mesta Žilina na keramické denné sústredenie v júni 2021,

- o odovzdaní videí od žiakov HO do 31.5.2021, aby sa mohol zohrať celý koncert vo forme videozáznamu,

- o natáčaní filmu, videozáznamu predstavenia SZUŠ so žiakmi TO a LDO- termíny, harmonogram, organizácia,...

*V júni 2021 dňa 25.6.2021* sa PR zaoberala:

- klasifikačnou poradou,

- prerokovala a schválila Správu pre inšpekciu-návrh, Informáciu o pedogogicko-organizačnom zabezpečení výchovno-vzdelávacieho procesu, organizácii nasledovného školského roka 2021/2022, Návrh školského vzdelávacieho programu (revidovanie 6),

- zhodnotila účasť žiakov tanečného odboru na Celoštátnej prehliadke scénického tanca Umenie v tanci 12.6.2021,

- organizáciu keramického sústredenia v termíne 6.7.-9.7.2021,

- zhotovením videozáznamu koncertu žiakov HO a odovzdanie linku k stiahnutiu rodičom žiakov,

- zhotovením videozáznamu/filmu predstavenia SZUŠ so žiakmi TO a LDO „V krajine zázrakov“ do konca júla a odovzdanie linku k stiahnutiu rodičom žiakov,

- zberom čestných vyhlásení od žiakov na ďalší šk.rok, komunikáciou s rodičmi žiakov, ktorí poslali prihlášky elektronicky cez edupage.

1. ***Údaje o počte žiakov školy***

|  |  |  |  |  |  |
| --- | --- | --- | --- | --- | --- |
| **Odbor** | **Stupeň** | **Časť** | **Ročník** | **Stav k 15.9.2020** | **Stav k 31.08.2021** |
| **Počet tried/skupín** | **Počet žiakov** | **Počet tried/skupín** | **Počet žiakov** |
| **Tanečný** |  |  | **Prípravný** | *1* | *9* | *1* | *8* |
| Prvý | Prvá | **1.** | *2* | *25* | *2* | *25* |
| **2.** | *2* | *24* | *2* | *22* |
| **3.** | *2* | *26* | *2* | *25* |
| **4.** | *1* | *13* | *1* | *13* |
| Druhá | **1.** | *1* | *11* | *1* | *11* |
| **2.** | *1* | *9* | *1* | *9* |
| **3.** | *1* | *7* | *1* | *7* |
| **4.** | *0* | *0* | *0* | *0* |
| Druhý |  | **1.** | *1* | *5* | *1* | *5* |
| **2.** | *0* | *1* | *0* | *1* |
| **3.** | *0* | *0* | *0* | *0* |
| **4.** | *0* | *0* | *0* | *0* |
| Štúdium pre dospelých | **1.** | *0* | *0* | *0* | *0* |
| **2.** | *0* | *0* | *0* | *0* |
| **3.** | *0* | *0* | *0* | *0* |
| **4.** | *0* | *0* | *0* | *0* |
| **Spolu TO** | **12** | **130** | **12** | **126** |
| **Výtvarný** |  |  | **Prípravný** | *2* | *19* | *2* | *16* |
| Prvý | Prvá | **1.** | *2* | *21* | *2* | *20* |
| **2.** | *2* | *15* | *2* | *14* |
| **3.** | *1* | *14* | *1* | *13* |
| **4.** | *1* | *8* | *1* | *8* |
| Druhá | **1.** | *1* | *4* | *1* | *4* |
| **2.** | *0* | *2* | *0* | *2* |
| **3.** | *0* | *1* | *0* | *1* |
| **4.** | *0* | *0* | *0* | *0* |
| **5.** | *0* | *1* | *0* | *1* |
| Druhý |  | **prípravný** | *0* | *0* | *0* | *0* |
| **1.** | *0* | *0* | *0* | *0* |
| **2.** | *0* | *0* | *0* | *0* |
| **3.** | *0* | *0* | *0* | *0* |
| **4.** | *0* | *0* | *0* | *0* |
| Štúdium pre dospelých | **1.** | *0* | *0* | *0* | *0* |
| **2.** | *0* | *0* | *0* | *0* |
| **3.** | *0* | *0* | *0* | *0* |
| **4.** | *0* | *0* | *0* | *0* |
| **Spolu VO** | **9** | **85** | **9** | **79** |
| **Literárno-dramatický** |  |  | **Prípravný** | *1* | *7* | *1* | *7* |
| Prvý | Prvá | **1.** | *0* | *0* | *0* | *0* |
| **2.** | *0* | *0* | *0* | *0* |
| **3.** | *0* | *0* | *0* | *0* |
| **4.** | *1* | *3* | *1* | *3* |
| Druhá | **1.** | *0* | *4* | *0* | *4* |
| **2.** | *0* | *2* | *0* | *2* |
| **3.** | *1* | *3* | *1* | *3* |
| **4.** | *0* | *1* | *0* | *1* |
| Druhý |  | **1.** | *0* | *0* | *0* | *0* |
| **2.** | *0* | *0* | *0* | *0* |
| **3.** | *0* | *0* | *0* | *0* |
| **4.** | *0* | *0* | *0* | *0* |
| Štúdium pre dospelých | **1.** | *0* | *0* | *0* | *0* |
| **2.** | *0* | *0* | *0* | *0* |
| **3.** | *0* | *0* | *0* | *0* |
| **4.** | *0* | *0* | *0* | *0* |
| **Spolu LDO** | **3** | **20** | **3** | **20** |
| **Hudobný** |  |  | **Prípravný** | *10* | *10* | *10* | *10* |
| Prvý | Prvá | **1.** | *11* | *11* | *11* | *11* |
| **2.** | *11* | *11* | *11* | *11* |
| **3.** | *8* | *8* | *8* | *8* |
| **4.** | *2* | *2* | *2* | *2* |
| Druhá | **1.** | *0* | *0* | *0* | *0* |
| **2.** | *0* | *0* | *0* | *0* |
| **3.** | *1* | *1* | *1* | *1* |
| **4.** | *0* | *0* | *0* | *0* |
| Druhý |  | **1.** | *0* | *0* | *0* | *0* |
| **2.** | *0* | *0* | *0* | *0* |
| **3.** | *0* | *0* | *0* | *0* |
| **4.** | *0* | *0* | *0* | *0* |
| Štúdium pre dospelých | **1.** | *0* | *0* | *0* | *0* |
| **2.** | *0* | *0* | *0* | *0* |
| **3.** | *0* | *0* | *0* | *0* |
| **4.** | *0* | *0* | *0* | *0* |
| **Spolu HO** | **43** | **43** | **43** | **43** |

**Počty žiakov SZUŠ celkom - podľa odborov:**

|  |  |  |
| --- | --- | --- |
| **Odbor** | **Stav k 15.09.2020** | **Stav k 31.08.2021** |
| **Tanečný** | ***130*** | ***126*** |
| **Výtvarný** | ***85*** | ***79*** |
| **Literárno-dramatický** | ***20*** | ***20*** |
| **Hudobný** | ***43*** | ***43*** |
| **Spolu** | ***278*** | ***268*** |

**Počty žiakov SZUŠ celkom – podľa ročníkov – prípravné štúdium**

|  |  |  |
| --- | --- | --- |
| **Ročník** | **Stav k 15.09.2020** | **Stav k 31.08.2021** |
| **Prípravný** | ***45*** | ***41*** |

**Počty žiakov SZUŠ celkom – podľa ročníkov – prvý stupeň, prvá časť:**

|  |  |  |
| --- | --- | --- |
| **Ročník** | **Stav k 15.09.2020** | **Stav k 31.08.2021** |
| **1.** | ***57*** | ***56*** |
| **2.** | ***50*** | ***47*** |
| **3.** | ***48*** | ***46*** |
| **4.** | ***26*** | ***26*** |
| **Spolu** | ***181*** | ***175*** |

**Počty žiakov SZUŠ celkom – podľa ročníkov – prvý stupeň, druhá časť:**

|  |  |  |
| --- | --- | --- |
| **Ročník** | **Stav k 15.09.2020** | **Stav k 31.08.2021** |
| **1.** | ***19*** | ***19*** |
| **2.** | ***13*** | ***13*** |
| **3.** | ***12*** | ***12*** |
| **4.** | ***1*** | ***1*** |
| **5.** | ***1*** | ***1*** |
| **Spolu** | ***46*** | ***46*** |

**Počty žiakov SZUŠ celkom – podľa ročníkov – druhý stupeň:**

|  |  |  |
| --- | --- | --- |
| **Ročník** | **Stav k 15.09.2020** | **Stav k 31.08.2021** |
| **Prípravný**  | ***0*** | ***0*** |
| **1.** | ***5*** | ***5*** |
| **2.** | ***1*** | ***1*** |
| **3.** | ***0*** | ***0*** |
| **4.** | ***0*** | ***0*** |
| **Spolu** | ***6*** | ***6*** |

**Počet žiakov SZUŠ celkom - štúdium pre dospelých:**

|  |  |  |
| --- | --- | --- |
| **Ročník** | **Stav k 15.09.2020** | **Stav k 31.08.2021** |
| **1.** | ***0*** | ***0*** |
| **2.** | ***0*** | ***0*** |
| **3.** | ***0*** | ***0*** |
| **4.** | ***0*** | ***0*** |
| **Spolu** | ***0*** | ***0*** |

**Počet žiakov SZUŠ podľa formy vyučovania:**

|  |  |  |
| --- | --- | --- |
| **Forma vyučovania** | **Stav k 15.09.2020** | **Stav k 31.08.2021** |
| **Individuálna** | ***43*** | ***43*** |
| **Skupinová** | ***235*** | ***225*** |
| **Spolu** | ***278*** | ***268*** |

Z uvedených tabuliek vyplýva, že v 2. polroku nastala mierna zmena v počtoch žiakov. Táto zmena bola spôsobená odhlásením žiakov z rozličných dôvodov (migrácia rodičov - presťahovanie do iných miest resp. mestských častí, zdravotné alebo rodinné dôvody, strata záujmu, neschopnosť ďalej platiť príspevok na čiastočnú úhradu nákladov spojených so štúdiom,...) Stav ovplyvnila aj mimoriadna situácia spôsobená šíriacim sa koronavírusom COVID-19.

Z celkového počtu 270 hodnotených žiakov, prípravné štúdium absolvovalo celkom 41 detí, s vyznamenaním prospelo 202 žiakov, 18 žiaci prospeli, 9 žiaci boli neklasifikovaní a v prípade pokračovania v štúdiu vo zvolenom odbore budú opakovať ročník.

K ďalším úspešným uchádzačom na stredné umelecké školy v tomto šk. roku 2020/2021 pribudli ďalšie 2 žiačky z výtvarného odboru našej SZUŠ – Martina Švecová a Timea Rurová, ktoré úspešne zvládli prijímacie skúšky na Súkromnú strednú umeleckú školu v Žiline, kde v štúdiu využijú svoje znalosti, schopnosti a zručnosti nadobudnuté v našej umeleckej škole vo výtvarnom odbore.

1. ***Údaje o počte zamestnancov a plnení kvalifikačného predpokladu pedagogických zamestnancov SZUŠ k 30.6.2021***

|  |  |  |  |
| --- | --- | --- | --- |
| **Druh pracovného pomeru** | **Pedagogickí zamestnanci** | **Nepedagogickí zamestnanci** | **Spolu** |
| Spolu | Kvalifikovaní | Nekvalifikovaní/doplňujúci si kvalifikáciu |
| **Pracovná zmluva** | 5 | 5 | 0 | 0 | 5 |
| **DoPČ** | 2 | 2 | 0 | 0 | 2 |
| **DoBPŠ** | 3 | 3 | 0 | 1 | 4 |
| **Spolu** | 10 | 10 | 0 | 1 | 11 |

K uvedenému dátumu sú vyňaté zo stavu 2 pedagogické zamestnankyne z dôvodu čerpania materskej a rodičovskej dovolenky. Kvalifikovanosť pedagógov na konci uplynulého školského roku dosiahla 100%. Celkový počet pedagogických zamestnancov bol 10, nepedagogických 1.

Hlavnými cieľmiSZUŠ z hľadiska profesijného rozvoja pedagógov v šk. roku 2020/2021 boli najmä:

1. pokračovanie v aktualizačnom vzdelávaní 3 pedagogických zamestnancov,
2. zabezpečenie adaptačného vzdelávania pre 1 začínajúceho pedagogického zamestnanca,
3. rozvíjanie a podpora kľúčových kompetencií pre výkon pedagogickej činnosti – inovácie, IKT a právna gramotnosť, zlepšovanie úrovne komunikácie a pod.
4. podpora vedúcich pedagogických zamestnancov pri získavaní profesijných kompetencií na výkon riadiacich činností prostredníctvom funkčného vzdelávania – 1 čakajúca po absolvovaní 1.atestácie,
5. podpora pedagogických zamestnancov pri získavaní profesijných kompetencií na vykonávanie špecializovaných činností,
6. podpora pedagogických zamestnancov pri získavaní profesijných kompetencií na získanie 1. atestácie – 1 prihlásená,
7. podpora tvorivosti, originálnosti a kreativity pedagogických zamestnancov intenzívnym sebavzdelávaním – workshopy, semináre, webináre,... - absolvovali 2 pedagógovia TO.
8. ***Informácie o aktivitách a prezentácii školy na verejnosti, informácie o projektoch, do ktorých je škola zapojená***

SZUŠ aj počas prerušenej prezenčnej výučby počas mimoriadnej situácie spojenej s pandémiou Covid-19 pokračovala vo vyučovaní dištančne on-line, využívajúc najmä aplikáciu zoom.us. Priebežne na Fb školy zverejňovala o prebiehajúcom vyučovaní rôzne príspevky, taktiež vyhlásila zopár výziev pre žiakov SZUŠ i širokú verejnosť, napr. výzva výtvarného odboru „Snehové sochy“. Učiteľka spevu v hudobnom odbore sa so svojou žiačkou dokonca počas dištančného vzdelávania zúčastnila speváckej súťaže, kde získala vo svojej kategórii zlaté pásmo. Pre dlho trvajúcu mimoriadnu situáciu sa žiaci s pedagógmi nemohli zúčastniť množstva súťaží, prehliadok, či iných akcií školských, či mimoškolských. Pre krátkosť času, po obnovení vyučovania, škola nemohla usporiadať záverečnú výstavu výtvarného odboru, záverečný koncert hudobného odboru, ani hudobno-dramatické predstavenie tanečného a literárno-dramatického odboru. Žiaci tanečného odboru sa stihli v júni 2021 zúčastniť tanečnej prehliadky Umenie v tanci 2021 v Žiline. Počas prvých prázdninových dní škola zorganizovala denné letné keramické sústredenie „Zázračný svet keramiky 2“ pre 25 žiakov SZUŠ. Toto sústredenie bolo finančne podporené aj Mestom Žilina. Do iných projektov škola momentálne nie je zapojená. Prehľad podujatí, účasti a umiestnení na nich tvorí samostatnú prílohu tejto správy /príloha 1/.

1. ***Informácie o výsledkoch inšpekčnej činnosti vykonanej Štátnou školskou inšpekciou***

 Dňa 14.5.2021 vykonala Štátna školská inšpekcia následnú kontrolu ku novembrovej z roku 2019, z čoho bola vyhotovená Správa o výsledkoch školskej inšpekcie. Jedno z troch opatrení nebolo úplne splnené. Ku 5.7.2021 SZUŠ predložila Štátnej školskej inšpekcii Správu o splnení uloženého opatrenia.

1. ***Informácie o priestorových a materiálno-technických podmienkach školy***

Na vyučovanie SZUŠ v uplynulom školskom roku využívala nasledujúce priestory:

Tanečný odbor – 2 tanečné sály v sídle školy a tanečnú sálu v EP Limbová,

Výtvarný odbor – výtvarný ateliér, dielňu, čiastočne sklad v sídle školy a tiež výtvarnú učebňu, kabinet a multimediálnu učebňu v EP Limbová,

Literárno-dramatický odbor – malú tanečná sálu a veľkú miestnosť MC Levík v sídle školy, a tiež divadelnú aulu v ZŠ Lichardova,

Hudobný odbor – malú miestnosť v MC Levík a malú tanečnú sálu v sídle školy a učebňu v EP Limbová.

SZUŠ si dlhodobo prenajíma priestory v kamennej budove na Ružovej ul.1637 na 1.nadzemnom podlaží, ako aj priestory EP Limbová 30, ktoré škole pomohli odľahčiť priestory v sídle školy vzhľadom na počet žiakov a ústretovosť voči deťom a rodičom mladších žiakov. Škola vybavila priestory EP Limbová podľa platných štandardov – Povinného materiálno-technického a priestorového zabezpečenia výchovno-vzdelávacieho procesu v ZUŠ. Práve toto sa stane hlavným cieľom vedenia SZUŠ v najbližšom období pre druhé EP Lichardova. Škola totiž získala súhlas Ministerstva školstva, vedy, výskumu a športu SR k vzniku elokovaného pracoviska našej SZUŠ na ZŠ Lichardova v Žiline od 1. septembra 2021.

Vzhľadom na finančnú situáciu školy si škola mohla dovoliť nasledovné investície – rádio JVC BoomBlaster, webkamera Niceboy Stream, notebook Dell s príslušenstvom (dokovacia stanica Dell, klávesnica a myš, externá DVDRW, taška), HP Elite display, 5ks korkových násteniek, 2ks sochárskych stojanov ProfiMetal, 2ks akustických klavírov Korg, 2ks stolov pre klavíre Korg, 2ks slúchadiel Yamaha, notový stojan, modem a 2ks mikroportov s káblami a adaptérom. Zapožičaná je dlhodobo 1 busta a 1 gymnastický koberec. Stále je prostredníctvom OZ Klub malých umelcov zapožičaný aj grafický lis, priamočiara píla, stojanová vŕtačka, zveráky, spájkovačka, súprava ručného náradia, pomôcky na ručné práce a drevorezbu.

Všetky priestory SZUŠ vrátane chodieb, šatní a schodiska, i vrátane EP Limbová, sú počas školského roka tematicky skrášľované rôznymi nástenkami, výstavkami, policami na získané trofeje a ocenenia,...

Škola disponuje kanceláriou, je vybavená 3ks pc-zostáv, zosieťovaných navzájom a pripojených k internetu, 1ks notebook, 4ks tlačiarní, 1ks skartovacím prístrojom, 1ks služobný mobil.

1. ***Informácie o finančnom zabezpečení výchovno-vzdelávacej činnosti SZUŠ***

Kompletné spracovanie účtovníctva a miezd zabezpečovala firma EKOJURIS, s. r. o. Údaje o finančnom a hmotnom zabezpečení výchovno-vzdelávacej činnosti SZUŠ sú obsiahnuté v Správe o hospodárení za rok 2020 /príloha 2/.

1. ***Informácie o oblastiach, v ktorých škola dosahuje dobré výsledky, o oblastiach, v ktorých má škola nedostatky***

A) OBLASTI, V KTORÝCH ŠKOLA DOSAHUJE DOBRÉ VÝSLEDKY

* Účasť a úspešnosť žiakov na výtvarných súťažiach,
* Spolupráca s MC Levik v podnájme priestorov a vo vzájomnej propagácii,
* Pravidelné akcie našej školy – vystúpenia, vernisáže, besiedky, koncerty,
* Spolupráca s rôznymi inštitúciami v meste – Mesto Žilina, Krajská knižnica, Dom odborov, ZŠ Limbová, ZŠ Lichardova,
* Spolupráca s Divadlom Štúdio tanca v Banskej Bystrici,
* Kvalitne fungujúca tímová práca pedagógov, kvalifikovanosť a odbornosť pedagogického kolektívu,
* Atraktívnosť výučby - široká ponuka predmetov, aj voliteľných, spolupráca na projektoch školy s OZ Klub malých umelcov, medzigeneračná spolupráca s jednotlivcami z radov žilinských seniorov, spolupráca s rodinami s deťmi zrakovo postihnutými,
* Spolupráca s rodičmi žiakov, komunikácia s nimi,
* Rodinné prostredie v škole, snaha navzájom sa poznať, spolupracovať medzi odbormi,
* Atraktívnosť pre rodičov – poskytovanie služby sprevádzania detí zo ZŠ a MŠ a späť,
* Uchádzanie sa o grantovú podporu rôznych inštitúcií,
* Získavanie finančných prostriedkov z 2% daní fyzických a právnických osôb prostredníctvom OZ Klub malých umelcov,
* Korepetícia časti vyučovacích hodín v tanečnom odbore.

B) OBLASTI, V KTORÝCH SÚ NEDOSTATKY

* Finančná situácia školy,
* Chýbajúce finančné prostriedky, napr. na ocenenie pedagogických, ale aj nepedagogických zamestnancov školy,
* V sídle školy revitalizácia sociálnych zariadení, rozšíriť priestory o ďalšiu miestnosť, pokiaľ to finančná situácia školy dovolí.

C) OPATRENIA NA ZLEPŠENIE JEDNOTLIVÝCH OBLASTÍ, V KTORÝCH SÚ NEDOSTATKY

* Podporovať všetkých pedagógov v ďalšom vzdelávaní a ich profesionálnom raste,
* Vybrať nové tanečné, výtvarné, dramatické a hudobné súťaže,
* Ďalej pracovať na materiálno-technickom vybavení školy, najmä nového EP Lichardova,
* Pokúsiť sa ešte navýšiť počet žiakov školy.
1. ***Zhodnotenie fungovania školy počas mimoriadnej situácie***

Naša umelecká škola vyučovala prezenčnou formou do 9.10.2020 vrátane. Od 12.10.2020 do 7.5.2021 sme vyučovali dištančnou formou vo všetkých odboroch. Od 10.5.2021 bolo na základe Rozhodnutia MŠVVaŠ SR obnovené vyučovanie prezenčnou formou aj v skupinových odboroch SZUŠ (od marca 2021 bola možná výučba len v individuálnych odboroch, t.j. v hudobnom). O prezenčné vyučovanie v hudobnom odbore tentokrát nebol hneď veľký záujem, navyše situácia v okrese Žilina bola raz dobrá, inokedy horšia a aj podľa nej riaditeľka SZUŠ usmerňovala zamestnancov hudobného odboru SZUŠ, či majú ostať učiť z domu alebo môžu učiť prezenčne v sídle školy. Mnohí počas mimoriadnej situácie ostali učiť z domu on-line formou. Veľmi zle sme vnímali situáciu v EP Limbová na začiatku školského roka, kedy sme mohli tamojšie nami prenajímané priestory využiť len 1 týždeň a všetky ostatné hodiny odučiť vonku, príp. v sídle školy, čo bolo náročné z hľadiska organizovania vyučovania každého dňa, usmerňovania rodičov a žiakov, navyše sa pandemická situácia stále zhoršovala. Po umožnení prezenčnej výučby aspoň v hudobnom odbore, však už bolo možné od marca využívať v EP Limbová aspoň hudobnú učebňu pre pár žiakov a taktiež neskôr od mája pre skupinové odbory ďalšie priestory, okrem telocvične. Zhodnotenie fungovania našej školy je sumarizované v Záverečnej správe o priebehu výchovy a vzdelávania v čase mimoriadnej situácie /príloha 3/.

**Záver**

Uplynulý školský rok nebol vôbec ľahký. Väčšinu z neho sme strávili vyučovaním on-line z domu, či zo sídla školy. Veľmi ťažké bolo motivovať žiakov i seba samých, keď človek nepoznal ako sa pandemická situácia bude vyvíjať, dokedy budeme musieť učiť dištančným spôsobom. Práve preto chcem vyzdvihnúť prácu našich pedagógov, ale tiež rodičov, ktorí umožnili svojim deťom „spájať“ sa s nami a podporovali ich aj naďalej v rozvíjaní ich umeleckých vlôh. Pre pedagógov i žiakov bolo veľmi dôležité a potrebné nestratiť spojenie a bolo to aj pre naše psychické prežívanie veľmi prínosné. Pedagógovia mali snahu udržať deti pri počítačoch, tabletoch, či mobiloch aj počas nášho vyučovania, boli vynaliezaví a kreatívni, robili vyučovanie netradičným spôsobom, vymýšľali rôzne zaujímavé zadania, úlohy, výzvy, až sme si na tento spôsob výuky zvykli. Do dištančného vzdelávania sa zapojila väčšina našich žiakov, len zopár odmietlo takýto spôsob výučby a teda sa jej nezúčastňoval. Za veľký úspech považujem, že sa nám podarilo svojpomocne dotiahnuť, zorganizovať, zrealizovať a sfilmovať minuloročné hudobno-dramatické predstavenie školy „V krajine zázrakov“, z ktorého sme všetci načerpali úplne nové, iné skúsenosti i zážitky. Na filmovaní sa podieľali žiaci a pedagógovia tanečného a literárno-dramatického odboru, rekvizity a kulisy pripravili žiaci a pedagóg výtvarného odboru. Za malé víťazstvo považujem aj opätovnú finančnú podporu Mesta Žilina nášho letného projektu – denného keramického sústredenia „Zázračný svet keramiky 2“. Z príspevku mesta škola nakúpila potrebný materiál a pomôcky pre toto sústredenie a zaplatila prenájom pece na vypálenie výrobkov v Stanici Žilina-Záriečie. Je potrebné pokračovať v dobrej komunikácii s Mestom Žilina a Žilinským samosprávnym krajom, podieľať sa na ich akciách, súťažiach,... Je tiež potrebné pokračovať v spolupráci s jednotlivcami z radov žilinských seniorov ako aj s rodinami zrakovo postihnutých detí, napr. v rámci rôznych projektov, akcií a tiež ďalej so žiakmi navštevovať kultúrne predstavenia na Slovensku, ako aj sa zúčastňovať Dní otvorených dverí na konzervatóriách, workshopov s profesionálmi z oblasti umenia. Ďalej je potrebné sústavne hľadať možnosti zlepšenia najmä materiálno-technického, či priestorového vybavenia školy, napr. formou žiadostí o grantové dotácie,... Vyzdvihujem aj našu spoluprácu s OZ Klub malých umelcov, s ktorým organizujeme umelecké sústredenia, tábory počas letných prázdnin a najmä jeho pomoc škole so zapožičaním, či zakúpením výtvarných pomôcok, prístrojov a materiálu, tanečných kostýmov, gymnastického koberca, pomôcok a rekvizít, ako aj organizačnú výpomoc so sprevádzaním žiakov SZUŠ dobrovoľníkmi OZ, ako aj výpomoc pri projektoch SZUŠ.

Príloha č.1

Podujatia a výsledky žiakov v šk. roku 2020/2021:

1. Dňa 14.11.2020 účasť pani P. Novákovej na webinári „Umění online?“ cez konference.nipos.cz,
2. Dňa 18.11.2020 účasť pani P. Novákovej na webinári Asociácie súkromných škôl „Dištančné vzdelávanie v ZUŠ“,
3. Dňa 16.12.2020 vianočné stretnutia s deťmi v EP Limbová a v SZUŠ Ružová a ich obdarovanie perníčkami a medovníčkami,
4. 18.11.-31.12.2020 výzva našej SZUŠ pre jej žiakov„Vianočný pozdrav“,
5. 28.1.2021 – pokiaľ bude sneh – výzva našej SZUŠ pre žiakov VO „Snehové sochy“,
6. 6.2.2021 o 20.00h spoločné sledovanie so žiakmi TO tanečnej inscenácie „Besi“ Divadla Štúdio tanca v Banskej Bystrici (live stream na fb.com/dstbb),
7. 4.6.2021 príprava videozáznamu hudobného koncertu žiakov HO SZUŠ,
8. 7.-18.6.2021 filmovanie hudobno-dramatického predstavenia SZUŠ „V krajine zázrakov“,
9. 12.6.2021 účasť tanečného odboru na celoslovenskej prehliadke scénického tanca Umenie v pohybe v Žiline,
10. 6.-9.7.2021 zorganizovanie letného denného keramického sústredenia „Zázračný svet keramiky 2“.